《代天府曾安抚鹿鸣宴诗》
宋代·陈著

笙簧声合隘春风，春在江梅第一丛。
月旦姓名光上国，日边步武便南宫。
看花自是长安客，对客当如横浦翁。
杯酒殷勤相属处，峥嵘头角已争雄。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。